Diari Oficial de la Generalitat Valenciana


Sumari del DOGV 3695, del 24-02-2000 (2000/1367)

RESOLUCIÓ de 21 de febrer de 2000, del secretari general de la Conselleria de Sanitat, per la qual es revoca el concurs número 86/2000. Realització d'una avaluació de riscos laborals a l'Hospital Universitari La Fe.
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3695

Data del DOGV
:   24-02-2000

Secció del DOGV
:   V. ALTRES ANUNCIS - D) ALTRES QÜESTIONS I INCIDÈNCIES DE LA CONTRACTACIÓ ADMINISTRATIVA

Número del document
:   2000/1367


Data del document
:   21-02-2000

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * seguretat en el treball
    * establiment hospitalari
    * contracte de serveis

RESOLUCIÓ de 21 de febrer de 2000, del secretari general de la Conselleria de Sanitat, per la qual es revoca el concurs número 86/2000. Realització d'una avaluació de riscos laborals a l'Hospital Universitari La Fe. [2000/F1367]
  
Vist el concurs públic número 86/2000, relatiu a la contractació de la realització d'una avaluació de riscos laborals a l'Hospital Universitari La Fe.
  
Fonaments de dret
  
Primer
  
Amb data 30 de desembre de 1999, l'òrgan de contractació dicta una resolució que aprova la despesa per un import i finalitat proposats, en els termes concretats en el plec, que consta en l'expedient esmentat.
  
Segon
  
Amb data 25 de gener de 2000 es publica en el Diari Oficial de la Generalitat Valenciana l'anunci de licitació del concurs esmentat, relatiu a la contractació de la realització d'una avaluació de riscos laborals a l'Hospital Universitari La Fe.
  
Tercer
  
La Direcció Econòmica de l'Hospital Universitari La Fe sol·licita que es revoque el concurs esmentat, ja que davant de la imminent reunió de la Comissió de Seguretat i Salut Laboral de l'àmbit sanitari, i tenint en compte els recents acords de la Mesa Sectorial, es queda a l'espera del que la comissió esmentada anteriorment determine sobre la contractació de la realització d'una avaluació de riscos laborals a l'Hospital Universitari La Fe.
  
Fonaments de dret
  
1. El règim jurídic aplicable és el previst en la Llei 13/1995, de 18 de maig, de Contractes de les Administracions Públiques, el Reglament General de Contractació i especialment l'article 105 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, que diu: «Les administracions públiques podran revocar en qualsevol moment els seus actes de gravamen o desfavorables sempre que aquesta revocació no constituïsca dispensa o exempció no permesa per les lleis, o siga contrària al principi d'igualtat, a l'interés públic o a l'ordenament jurídic».
  
2. Per tot això, i fent ús de les competències delegades per l'Ordre de 15 de novembre de 1999, de la Conselleria de Sanitat (DOGV núm. 3.633), article 4, en relació amb l'article 5 del Decret 87/1999, de 30 de juliol, del Govern Valencià (DOGV núm. 3.551), pel qual s'aprova el Reglament Orgànic i Funcional de la Conselleria de Sanitat, modificat pel Decret 198/1999, de 19 d'octubre (DOGV núm. 3.610), i l'article 35.1 de la Llei de la Generalitat Valenciana 5/1983, de 30 de desembre, de Govern Valencià, resolc:
  
Primer
  
Revocar el concurs públic número 86/2000, relatiu a la contractació de la realització d'una avaluació de riscos laborals a l'Hospital Universitari La Fe, ja que davant de la imminent reunió de la Comissió de Seguretat i Salut Laboral de l'àmbit sanitari, i tenint en compte els recents acords de la Mesa Sectorial, per part de la Direcció Econòmica de l'Hospital Universitari La Fe es queda a l'espera del que la comissió esmentada anteriorment determine sobre la contractació de la realització d'una avaluació de riscos laborals a l'Hospital Universitari La Fe.
  
Segon
  
Que es notifique aquesta resolució a les persones interessades, amb l'advertiment que exhaureix la via administrativa i contra la qual podran interposar amb caràcter potestatiu un recurs de reposició, en el termini d'un mes, davant de l'òrgan que ha dictat aquest acte, o directament un recurs contenciós administratiu, en el termini de dos mesos, davant de la Sala Contenciosa Administrativa del Tribunal Superior de Justícia de la Comunitat Valenciana.